Document ID: 31999D0377

ΑΠΟΦΑΣΗ ΤΗΣ ΕΠΙΤΡΟΠΗΣ
της 19ης Μαΐου 1999
για την αναγνώριση του πλήρως λειτουργικού χαρακτήρα της βελγικής βάσης δεδομένων για τα βοοειδή
[κοινοποιηθείσα υπό τον αριθμό Ε(1999) 1349]
(Τα κείμενα στη γαλλική και ολλανδική γλώσσα είναι τα μόνα αυθεντικά)
(1999/377/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας(1), και ιδίως το άρθρο 6 παράγραφος 3 πρώτη περίπτωση,
την αίτηση που υπέβαλε το Βέλγιο,
Εκτιμώντας:
(1) ότι, στις 12 Οκτωβρίου 1998, οι αρχές του Βελγίου υπέβαλαν στην Επιτροπή αίτηση με την οποία ζητούν την αναγνώριση του πλήρως λειτουργικού χαρακτήρα της βάσης δεδομένων τους που αποτελεί μέρος του βελγικού συστήματος αναγνώρισης και καταγραφής των βοοειδών· ότι η αίτηση αυτή συνοδευόταν από τα κατάλληλα στοιχεία που είχαν ενημερωθεί στις 25 Φεβρουαρίου 1999·
(2) ότι οι αρχές του Βελγίου ανέλαβαν την υποχρέωση να βελτιώσουν την αξιοπιστία αυτής της βάσης δεδομένων εξασφαλίζοντας ιδίως ότι: i) όλα τα είδη μετακινήσεων θα καταγράφονται στη βάση δεδομένων και ότι ii) η αρμόδια αρχή θα είναι σε θέση να διορθώνει αμέσως τυχόν λάθη ή ελλείψεις που θα επισημαίνονται αυτομάτως ή μετά από τις κατάλληλες επιθεωρήσεις· ότι, επιπλέον, οι αρχές του Βελγίου ανέλαβαν την υποχρέωση να τροποποιήσουν τις ισχύουσες διατάξεις τους σχετικά με την επαναναγνώριση των βοοειδών, σε περίπτωση απώλειας των ενωτίων, ώστε να συμμορφωθούν με τις διατάξεις του κανονισμού (ΕΚ) αριθ. 820/97· ότι οι αρχές του Βελγίου ανέλαβαν την υποχρέωση να εφαρμόσουν τα ανωτέρω μέτρα βελτίωσης, το αργότερο μέχρι τις 30 Ιουνίου 1999·
(3) ότι, δεδομένης της κατάστασης στο Βέλγιο, είναι σκόπιμο να αναγνωριστεί ο πλήρως λειτουργικός χαρακτήρας της βάσης δεδομένων για τα βοοειδή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Αναγνωρίζεται ως πλήρως λειτουργική, από την 1η Ιουλίου 1999, η βάση δεδομένων του Βελγίου για τα βοοειδή.
Άρθρο 2
Η παρούσα απόφαση απευθύνεται στο Βασίλειο του Βελγίου.
Βρυξέλλες, 19 Μαΐου 1999.

Labels: 17
0
3
6
12
18